10 забележителности, които непременно трябва да видите в Куба - Tez Tour България
Начало Новини 10 забележителности, които непременно трябва да видите в Куба
10 забележителности, които непременно трябва да видите в Куба
Невероятни плажове, уникална култура и кухня, едно място застинало във времето. Вижте разнообразните приключения, в които можете да се впуснете по време на вашата почивка в Куба.
Тринидад е уникален град под защитата на ЮНЕСКО от 1988. През 17 и 18 век градът е богат център на търговия и в околността се издигат красиви домове и имения. Калдъръмените улици, очертани от къщи в пастелни тонове, почти не са се променили от колониалната епоха. Тринидад е атракция, в която сякаш времето е спряло. За разлика от повечето градове в Куба, той се намира на хълм и е охлаждан от почти непрекъснат бриз.
2. Полуостров Запата
Защитен в рамките на биосферен резерват, полуостров Запата е покрит с блатисти местности и гори, гъмжащи от живот. От своя страна брегът е очертан с пясъчни плажове и коралови рифове, които привличат гмуркачи
3. Вале де Виналес
Обвити с иглолистна растителност, планините започват на запад в близост до Хавана и се простират през северната провинция Пинар дел Рио и са рай за любителите на дивата природа със защитените национални паркове, приютяващи застрашени видове животни. Планините стават по- назъбени на запад, където драматични скални образувания, наречени mogotes, се извисяват над тучни долини, където вирее добре тютюн в богатите червени почви и при мекия климат. Вале де Виналес е провинциална Куба в най- чист вид. Големи пещери под mogotes дават много възможности за изява на пещерняците.
4. Habana Vieja (старата Хавана)
С почти 1000 сгради с историческо значение този квартал е може би най- големият и най- завършен колониален комплекс в Америка. Като обитаем „музей“, пълен с оживен уличен живот, старата Хавана може да се похвали с удивително богатство от дворци, катедрали, крепости, манастири и други важни сгради, обхващащи пет века. Съществуваща програма за реставрация, траеща вече три десетилетия, превръща красивите постройки в музеи, хотели, ресторанти, бутици и модни барове. Лесни за движение, калдъръмените площади и тесните сенчести улици на Хабана Виеха излъчват колониален чар.
5. Модерният град Хавана
Отвъд старата Хавана, оживената, колоритна столица на Куба с двата си милиона души население е основна атракция заради архитектурно значимите си квартали в различни степени на разруха. Тръгвайки навътре от пристанището и бреговата ивица, Хавана се простира като испанско ветрило от компактните квартали от 19 в. към по-просторните градски и постреволюционни предградия на работническата класа от 20 век. Функционалните жилищни блокове отстъпват място на първокласни артистични квартали и модернистични имения, докато бетонните блокове, правителствените сгради и хотели от 50-те години придават на града ретро атмосфера.
Издигайки се от морето по северния бряг на провинциите Ciego de Avila и Камагуей, този архипелаг с дължина 450 километра, известен като „кралската градина“, съдържа стотици острови. Три от най-големите рифове са свързани с главния остров чрез път върху насип, въпреки че само Cayo Coco и съседният Cayo Guillermo имат туристически съоръжения. С белите пясъчни плажове, които се топят в ясни, топли тюркоазени води, тези острови- близнаци са популярна атракция за туристически пакети в Куба. Ята фламинго обикалят крайбрежните лагуни, докато други птици обитават природен резерват. Няма начин да скучаете по време на почивка в Куба.
7. Камагуей
Люлката на кубинската култура, Камагуей- city of Tinajones (града на глинените делви)- в сърцето на страната на добитъка, бил построен с неправилни улици, проектирани като объркан лабиринт, за да обърква пиратите. Историческият център е пълен с добре запазени колониални площади и калдъръмени улички с антични църкви и манастири, както и с цветни жилищни сгради от 17-ти и 18-ти век с покриви с червени керемиди, дървени прозоречни решетки и модерни вътрешни дворове, украсени с големи глинени делви, запазена марка на града.
8. Холгуин
Този разпрострял се промишлен град е построен около компактно колониално ядро, с лесна навигационна мрежа от улици. Известен е като "Града на площадите" заради своите многобройни исторически площади, включително парка „Каликсо Гарсиа“, наречен на генерал, освободил града от испанците през 1872 г. С множеството малки музеи Холгуин има жив културен живот. Туристите идват в града, за да посетят туристическия комплекс "Мирадор де Маябе" или морския курорт Guardalavaca, предлагащ разнообразни екологични и археологически атракции, както и грандиозно гмуркане.
9. Сантяго де Куба
Вторият по големина град в страната има собствен чар благодарение на това, че е най-африканският град в Куба и най-музикалното място за островната нация. Заобиколен от планини, Сантяго е основан през 1511 г. на хълмистия източен бряг на залив с форма на бутилка. Спускащият се по хълма колониален център ​​е атракция, изпълнена със забележителни исторически сгради, а завладяващото минало на града като първа столица на Куба е обогатено от значението му като люлка на революцията. Фидел Кастро учи тук като младеж и по-късно започва революцията с атака срещу казармите "Монкада". Сантяго избухва в цветна лудост по време на карнавала всеки юли.
10. Баракоа
Сгушен в широк залив, заобиколен от планини, Баракоа е разположен в далечния североизточен край на Куба. Този старинен град е основан през 1511 г. като първо селище на острова. Когато губернаторът Диего Веласкес по-късно се мести в Сантяго, настава дълъг период на изолация. Местните жители твърдят, че Байа де Миле е мястото на първото идване на Колумб в Куба през 1492 г. и че планината, която описва, е Ел Юнк, която се издига драматично зад Баракоа. Сънливият град с внушителни дървени къщи в местен стил днес е пълен с тълпи туристи.